《宝剑篇赠卢浚卿》
明代·王立道

我有宝剑光陆离，云是干将欧冶之所为。皎如芙蓉艳朝日，风胡一见嗟神奇。

霜锋雪锷未尽试，三年玉匣寒琉璃。为君拂拭把赠君，倚袖隐隐飞氤氲。

万夫辟易走雷电，千里变化随风云。为悲异物久沦弃，聊从一击收馀勋。

作者简介：（1510—1547）明常州府无锡人，字懋中，号尧衢。嘉靖十四年进士。授编修。有《具茨集诗文》。